বাংলার দরিদ্রায়নে দস্তকপ্রথা একটি অন্যতম প্রধান কারণ। যেহেতু বেশিরভাগ ক্ষেত্রে এই অনুমতিপত্র ব্যক্তিগত পণ্য আনয়ন ও পরিবহণের ক্ষেত্রে শুল্ক মওকুফ করত, ব্রিটিশ ইস্ট ইন্ডিয়া কোম্পানির কর্মকর্তারা দস্তকের সুবিধার অপব্যবহার করার মাধ্যমে এদেশের পণ্য বিদেশের বাজারে অবৈধভাবে পাচার করতে শুরু করে।এর ফলে তারা নিজেদের ব্যক্তিগত সম্পদের পাহাড় গড়ে তোলে। এটা বাংলা থেকে সম্পদ পাচারের পথ সুগম করে। সরকার বিপুল আকারে রাজস্ব থেকে বঞ্চিত হয়। মীর কাসিমের পতনের পর রবার্ট ক্লাইভ দস্তককে বাণিজ্যক্ষেত্রে প্রাতিষ্ঠানিক আইন হিসেবে ঘোষণা করে। এর ফলে সকল বণিককেই ব্যবসা করার জন্য দস্তক ইস্যু করতে হত। ইস্ট ইন্ডিয়া কোম্পানি বণিকদের নিকট চড়াদামে দস্তক বিক্রি করতে শুরু করে।ব্রিটিশদের দস্তকের আক্ষরিক অর্থ ছিল তারা বিনাশুল্কে ব্যবসার অবাদ সুযোগ লাভ করেছিল যেখানে অন্যান্য স্থানীয় বণিকদেরকে দস্তকের জন্য তাদের ব্যবসায়িক আয়ের প্রায় ৪০ শতাংশের উপর কর প্রদান করতে হত। এতে একদিকে স্থানীয় অনেক বণিক ব্যবসায়িক মূলধন হারিয়ে, লোকসান নিয়ে যেমন পথে বসতে শুরু করে, অন্যদিকে ইস্ট ইন্ডিয়া কোম্পানির লভ্যাংশ বহুগুণে বৃদ্ধি পেতে থাকে। 

ব্যক্তিগত পণ্যের পরিবহণের উপর শুল্কমুক্ত সুবিধার কারণে বৃটিশ ইস্ট ইন্ডিয়া কোম্পানির কর্মকর্তারা বাংলা তথা ভারতীয় উপমহাদেশ হতে বিপুল পরিমাণে মূল্যবান পণ্য অবৈধভাবে পাচার করত। এসব পণ্য তারা বাইরের বাজারে সস্তা দামে বিক্রিতে সক্ষম ছিল, যেখানে দেশী ব্যবসায়ীরা দস্তক বাবদ অধিক পরিমাণে শুল্ক প্রদান করে পরবর্তীতে এসব পণ্যের বিক্রিতে লোকসান গুণত। ফলে অনেকে ব্যবসা বাণিজ্য হারায়। 
এছাড়া মীর কাশিমের পতনের পরে আভ্যন্তরীন বাজারে পণ্যের শুল্কমুক্ত সুবিধা উঠে যাওয়ায় এখানেও বৃটিশ ব্যবসায়ীদের সাথে দেশী ব্যবসায়ীরা অসম প্রতিযোগিতার মুখোমুখি হয়। এদেশে ইউরোপীয় পণ্যসমূহ পরিবহণের ক্ষেত্রে বৃটিশরা একরকম শুল্কমুক্ত প্রবেশাধিকার পাওয়ায় বাংলা তথা বৃহত্তর ভারতীয় উপমহাদেশ বৃটিশদের বাজারে পরিণত হয়। বৃটিশদের সস্তা ও তুলনামূলক খারাপ পণ্যসমূহ দিয়ে এদেশীয় বাজার সয়লাব হয়ে যায় এবং মূল্যের অসম উচ্চপার্থক্য তৈরি হওয়ায় আভ্যন্তরীণ ক্ষেত্রেও এদেশীয় পণ্যসমূহ বাজার হারায়। বাংলার অর্থনৈতিক ভিত্তি পুরোপুরি ধ্বংস হয়ে পড়ে। বাংলার ১৭৭০ সালে সংঘটিত "ছিয়াত্তরের মন্বন্তর" নামে যে ঐতিহাসিক দুর্ভিক্ষ হয়, তার পিছনে অন্যতম কারণ এই অর্থনৈতিক দুরাবস্থার সূচনা হয় দস্তকের নিরবিচ্ছিন্ন ব্যাপক অপব্যবহার থেকে। 

রাজনৈতিক পটপরিবর্তনে দস্তক
বাংলা তথা ভারতীয় উপমহাদেশের দরিদ্রায়নে দস্তকের প্রভাব
ইতিহাস
দস্তকের বিলুপ্তি